Politiindsatserne vil blive koncentreret om skoleveje, hvor der især vil blive fokuseret på sele og hastighed.

Skolernes sommerferie går på hæld, og det betyder at nye trafikanter skal ud i trafikken. Derfor gennemfører de fleste politikredse målrettede trafikindsatser på skoleveje i uge 32 og 33. Det skriver Rigspolitiet i en pressemeddelelse . - Det er vigtigt at køre hensynsfuldt på skolevejene, hvor tusindvis af børn færdes hver dag. Hvert år stopper vi desværre alt for mange bilister, der kører for stærkt, som har glemt at bruge sele på dem selv og deres barn eller børn, er uopmærksomme eller som undlader at respektere diverse forbudsskilte ved skolerne. - Det handler om tryghed og sikre skoleveje og derfor gennemfører vi også kontroller i år, siger Christian Berthelsen, politiassistent i Rigspolitiets Koncernkommunikation, .